CELEX: 32012R0440
Language: sl
Date: 2012-05-24 00:00:00
Title: Izvedbena uredba Komisije (EU) št. 440/2012 z dne 24. maja 2012 o spremembi Izvedbene uredbe (EU) št. 439/2011 o odstopanju od Uredbe (EGS) št. 2454/93 glede opredelitve pojma „izdelek s poreklom“ , ki se uporablja za splošno shemo tarifnih preferencialov, z namenom da se upošteva posebni položaj Zelenortskih otokov glede izvoza nekaterih ribiških proizvodov v Evropsko unijo

25.5.2012   
            
            
               SL
            
            
               Uradni list Evropske unije
            
            
               L 135/1
            
         IZVEDBENA UREDBA KOMISIJE (EU) št. 440/2012
   z dne 24. maja 2012
   o spremembi Izvedbene uredbe (EU) št. 439/2011 o odstopanju od Uredbe (EGS) št. 2454/93 glede opredelitve pojma „izdelek s poreklom“, ki se uporablja za splošno shemo tarifnih preferencialov, z namenom da se upošteva posebni položaj Zelenortskih otokov glede izvoza nekaterih ribiških proizvodov v Evropsko unijo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (1) in zlasti člena 247 Uredbe,
   ob upoštevanju Uredbe Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (2) in zlasti člena 89(1)(b) Uredbe,
   ob upoštevanju naslednjega:
   
               (1)
            
            
               Z Uredbo (ES) št. 815/2008 (3) je Komisija odobrila Zelenortskim otokom odstopanje od pravil iz Uredbe (EGS) št. 2454/93. Z Izvedbeno uredbo (EU) št. 439/2011 (4) je Komisija odobrila Zelenortskim otokom novo odstopanje od teh pravil o poreklu (5). To odstopanje je prenehalo veljati 31. decembra 2011.
            
         
               (2)
            
            
               Z dopisom z dne 21. novembra 2011 so Zelenortski otoki vložili zahtevo za podaljšanje tega odstopanja za tri leta, tj. od leta 2012 do leta 2014. Ta vloga zadeva 2 500 ton za pripravljene ali konzervirane filete skuše in 875 ton za pripravljenega ali konzerviranega fregatnega trupca ali trupca.
            
         
               (3)
            
            
               Med letoma 2008 in 2011 je skupna količina odstopanj, ki so bila odobrena Zelenortskim otokom v veliki meri prispevala k izboljšanju položaja v Zelenortskem ribiško predelovalnem sektorju. Te količine so prav tako v določeni meri omogočile oživitev flote za mali priobalni ribolov Zelenortskih otokov, ki je življenjskega pomena za to državo. Vendar je za popolno oživitev zelenortske flote do predvidene stopnje potrebno obnoviti povečane razpoložljive zmogljivosti, da se zelenortski industriji za predelavo rib zagotovi dovolj surovin s poreklom.
            
         
               (4)
            
            
               Zahtevek kaže, da bi odsotnost odstopanja bistveno vplivala na sposobnost zelenortske industrije predelave rib za nadaljnji izvoz v Unijo, kar bi lahko preprečilo nadaljnji razvoj zelenortske flote za mali pelagični ribolov.
            
         
               (5)
            
            
               Odstopanje mora Zelenortskim otokom dati na voljo dovolj časa za pripravo na skladnost s pravili o pridobitvi preferencialnega porekla. Potreben je dodaten čas za konsolidacijo rezultatov, ki so jih Zelenortski otoki že dosegli pri prizadevanju za oživitev domače ribolovne flote.
            
         
               (6)
            
            
               Za zagotovitev, da je začasno odstopanje omejeno na čas, ki je potreben, da Zelenortski otoki dosežejo skladnost s pravili, je treba odobriti odstopanje za obdobje treh let, tj. od leta 2012 do leta 2014, ob upoštevanju letnih količin 2 500 ton za pripravljene ali konzervirane filete skuše in 875 ton za filete pripravljenega ali konzerviranega fregatnega trupca ali trupca.
            
         
               (7)
            
            
               Za zagotovitev neprekinjenega izvoza iz Zelenortskih otokov v Unijo je treba odobriti odstopanje s povratnim učinkom od 1. januarja 2012.
            
         
               (8)
            
            
               Zaradi jasnosti je ustrezno izrecno določiti, da morajo biti edine snovi brez porekla, ki se uporabljajo za proizvodnjo pripravljenih ali konzerviranih filetov skuše ter pripravljenih ali konzerviranih filetov fregatnega trupca ali trupca z oznakami KN 1604 15 11 in ex 1604 19 97, skuša ali fregatni trupec ali trupec s tarifno številko HS0302 ali 0303, da pripravljeni ali konzervirani fileti skuše, fregatnega trupca ali trupca koristijo ugodnosti odstopanja.
            
         
               (9)
            
            
               Ker je bila z učinkom od 1. januarja 2012 oznaka KN 1604 19 98 nadomeščena z oznako KN 1604 19 97, je ustrezno posodobiti oznake KN za proizvode, za katere se odobri odstopanje.
            
         
               (10)
            
            
               Uredbo (EU) št. 439/2011 je zato treba ustrezno spremeniti.
            
         
               (11)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Uredba (EU) št. 439/2011 se spremeni:
   
               1.
            
            
               člena 1 in 2 se nadomestita z naslednjim:
               „Člen 1
               Z odstopanjem od členov 72, 73 in 75 do 79 Uredbe (EGS) št. 2454/93 se za naslednje blago šteje, da je po poreklu z Zelenortskih otokov v skladu z ureditvami iz členov 2, 3 in 4 te uredbe:
               
                           (a)
                        
                        
                           pripravljene ali konzervirane filete skuše oznak KN 1604 15 11 in ex 1604 19 97, proizvedene na Zelenortskih otokih iz skuše brez porekla tarifne številke HS 0302 ali 0303;
                        
                     
                           (b)
                        
                        
                           pripravljene ali konzervirane filete fregatnega trupca ali trupca oznak KN ex 1604 19 97, proizvedene na Zelenortskih otokih iz fregatnega trupca ali trupca brez porekla tarifne številke HS 0302 ali 0303.
                        
                     Člen 2
               Odstopanje iz člena 1 velja za proizvode, izvožene iz Zelenortskih otokov in deklarirane za sprostitev v prosti promet v Uniji, če so izpolnjeni pogoji iz člena 74 Uredbe (EGS) št. 2454/93, v obdobjih od 1. januarja 2011 do 31. decembra 2011, 1. januarja 2012 do 31. decembra 2012, 1. januarja 2013 do 31. decembra 2013 in 1. januarja 2014 do 31. decembra 2014 do količin iz Priloge za vsak uvožen izdelek.“;
            
         
               2.
            
            
               Priloga se nadomesti z besedilom iz Priloge k tej uredbi.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2012.
   
      Ta uredba je v celoti zavezujoča in se neposredno uporablja v državah članicah v skladu s Pogodbama.
      V Bruslju, 24. maja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 302, 19.10.1992, str. 1.
   
      (2)  UL L 253, 11.10.1993, str. 1.
   
      (3)  UL L 220, 15.8.2008, str. 11.
   
      (4)  UL L 119, 7.5.2011, str. 1.
   
      (5)  UL L 307, 23.11.2010, str. 1.
   
      PRILOGA
      
         
            „PRILOGA
            
                        Zaporedna številka
                     
                     
                        Oznaka KN
                     
                     
                        Opis blaga
                     
                     
                        Obdobja
                     
                     
                        Količina
                        (v tonah neto teže)
                     
                  
                        09.1647
                     
                     
                        1604 15 11
                        ex 1604 19 97
                     
                     
                        Pripravljeni ali konzervirali fileti skuše (Scomber scombrus, Scomber japonicus, Scomber colias)
                     
                     
                        1.1.2011 do 31.12.2011
                     
                     
                        2 500 ton
                     
                  
                        1.1.2012 do 31.12.2012
                     
                     
                        2 500 ton
                     
                  
                        1.1.2013 do 31.12.2013
                     
                     
                        2 500 ton
                     
                  
                        1.1.2014 do 31.12.2014
                     
                     
                        2 500 ton
                     
                  
                        09.1648
                     
                     
                        ex 1604 19 97
                     
                     
                        Pripravljeni ali konzervirani fileti fregatnega trupca ali trupca (Auxis thazard, Auxis rochei)
                     
                     
                        1.1.2011 do 31.12.2011
                     
                     
                        875 ton
                     
                  
                        1.1.2012 do 31.12.2012
                     
                     
                        875 ton
                     
                  
                        1.1.2013 do 31.12.2013
                     
                     
                        875 ton
                     
                  
                        1.1.2014 do 31.12.2014
                     
                     
                        875 ton“